als_Latn dik_Latn tur_Latn
Asport – Arbër Abilaliaj është zyrtarisht bardheblu, teksa një ditë më parë ka hedhur të “zezën mbi të bardhë”.
Pas Muçollarit, Çotës, Pashajit dhe Muçës (i cili në fakt ende nuk ka firmosur), vlonjati bëhet blerja numër pesë për këtë merkato. Pas dy vitesh aktivizimi në Kroaci me Inter Zapresiç, sulmuesi do të luajë sërish me ngjyrat e 24 herë kampionëve,
“Pas bisedës që pata me klubin, kemi rënë dakord. Firmosa një kontratë 1-vjeçare”, – tha shkurtimisht ai. Ky futbollist, edhe pse erdhi për t’u provuar fillimisht te Tirana, ra menjëherë në sytë e Rubios. Ky i fundit, madje e pranoi hapur se e pëlqen dhe se do ta donte në ekip sulmuesin.
Pas OK-it të dhënë nga trajneri, ishte Abilaliaj ai që pati dyshime, kjo jo vetëm prej financave, por edhe ofertave të tjera. Ai kërkohej nga Vllaznia dhe Flamurtari, mirëpo duket se dëshira për të luajtur me ish-ekipin e tij bëri që të mos e mendonte dy herë dhe të nënshkruante. 26- vjeçari ka mbetur i kënaqur edhe nga oferta financiare e drejtuesve bardheblu, kështu që ka firmosur.
You must be logged in to post a comment Login
als_Latn als_Latn als_Latn als_Latn eng_Latn